CELEX: 22013D0004
Language: hr
Date: 2013-02-01 00:00:00
Title: Odluka Zajedničkog odbora EGP-a br. 4/2013 od 1. veljače 2013. o izmjeni Priloga I. (Veterinarska i fitosanitarna pitanja) Sporazumu o EGP-u

11/Sv. 132
            
            
               HR
            
            
               Službeni list Europske unije
            
            
               155
            
         22013D0004
   
               L 144/5
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 4/2013
   od 1. veljače 2013.
   o izmjeni Priloga I. (Veterinarska i fitosanitarna pitanja) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, (dalje u tekstu „Sporazum o EGP-u”), a posebno njegov članak 98.,
   budući da:
   
               (1)
            
            
               Provedbenu direktivu Komisije 2011/68/EU od 1. srpnja 2011. o izmjeni direktiva 2003/90/EZ i 2003/91/EZ o utvrđivanju provedbenih mjera za potrebe članka 7. direktiva Vijeća 2002/53/EZ i 2002/55/EZ u pogledu minimalnih karakteristika koje moraju biti obuhvaćene ispitivanjem i minimalnih uvjeta za ispitivanje određenih sorti poljoprivrednih biljnih vrsta i povrtnih vrsta (1) treba unijeti u Sporazum o EGP-u.
            
         
               (2)
            
            
               Provedbenu odluku Komisije 2012/340/EU od 25. lipnja 2012. o organizaciji privremenog pokusa na temelju direktiva Vijeća 66/401/EEZ, 66/402/EEZ, 2002/54/EZ, 2002/55/EZ i 2002/57/EZ u vezi s pregledima u polju pod službenim nadzorom za osnovno sjeme i oplemenjivačevo sjeme uzgojeno od generacija koje prethode osnovnom sjemenu (2) treba unijeti u sporazum o EGP-u.
            
         
               (3)
            
            
               Ova Odluka odnosi se na zakonodavstvo vezano uz fitosanitarna pitanja. Zakonodavstvo o fitosanitarnim pitanjima ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako što je utvrđeno u sektorskim prilagodbama Priloga I. Sporazumu. Ova se Odluka zato ne primjenjuje na Lihtenštajn.
            
         
               (4)
            
            
               Prilog I. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Poglavlje III. Priloga I. Sporazumu o EGP-u mijenja se kako slijedi:
   
               1.
            
            
               U dijelu 1. točku 14. (Direktiva Komisije 2003/90/EZ) i točku 15. (Direktiva Komisije 2003/91/EZ) dodaje se sljedeća alineja:
               
                           „—
                        
                        
                           
                              32011 L 0068: Provedbena direktiva Komisije 2011/68/EU od 1. srpnja 2011. (SL L 175, 2.7.2011., str. 17.).”
                        
                     
         
               2.
            
            
               Iza točke 82. (Odluka Komisije 2010/680/EU) pod rubrikom „AKTI KOJE DRŽAVE EFTA-e I NADZORNO TIJELO EFTA-e MORAJU UZETI U OBZIR” umeće se sljedeća točka:
               
                           „83.
                        
                        
                           
                              32012 D 0340: Provedbena odluka Komisije 2012/340/EU od 25. lipnja 2012. o organizaciji privremenog pokusa na temelju direktiva Vijeća 66/401/EEZ, 66/402/EEZ, 2002/54/EZ, 2002/55/EZ i 2002/57/EZ u vezi s pregledima u polju pod službenim nadzorom za osnovno sjeme i oplemenjivačevo sjeme uzgojeno od generacija koje prethode osnovnom sjemenu (SL L 166, 27.6.2012., str. 90.).”
                        
                     
         Članak 2.
   Tekstovi Provedbene direktive 2011/68/EU i Provedbene odluke 2012/340/EU na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 2. veljače 2013., pod uvjetom da su sve obavijesti iz članka 103. stavka 1. Sporazuma o EGP-u podnesene (3)
   
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 1. veljače 2013.
      
         
            Za Zajednički odbor EGP-a
         
         
            Predsjednik
         
         Gianluca GRIPPA
      
   
   
      (1)  SL L 175, 2.7.2011., str. 17.
   
      (2)  SL L 166, 27.6.2012., str. 90.
   
      (3)  Ustavni zahtjevi nisu navedeni.